Die stadsdeel het sy oorsprong in Alt-Marzahn, 'n Middeleeuse Angerdorf wat - met nostalgiese elemente - tot vandag bewaar gebly het. In sy omgewing het omstreeks 1900 enkele nuwe buurte met enkelgesinshuise ontstaan. Tussen die tweede helfte van die 1970's en die laat 1980's is rondom die geskiedkundige dorpskern die uitgestrekte woonstelbuurt Marzahn as moderne stadlandskap met baie groen ruimtes opgerig. Vir die nuwe woonstelblokke is merendeels voorafvervaardigde bou-elemente gebruik.
Skape wei rondom 'n windmeul in Marzahn
Die klemtoon val - soos in baie ander name van nedersettings wat uit Slawiese tale ontleen is - op die tweede lettergreep: [marˈtsaːn].
In die uitgestrekte kwartiere met veelverdieping-woonstelblokke tussen Friedrichshain en Marzahn het sowat 36 000 Ruslandduitsers 'n nuwe tuiste gevind. 'n Russiese infrastruktuur met supermarkte (soos Mix Markt in die winkelsentrum Marzahn Carree wat op Russiese en ander Oos-Europese kos fokus), klubs en 'n Russiesmedium-skool (die Internationale Lomonossow-Schule Marzahn in die stadsdeel Biesdorf) voorsien in hulle kulturele en ekonomiese behoeftes.
↑ Die Zeit, 27 Februarie 2017: Russlanddeutsche - Propaganda mit Wodka und saurer Gurke. Besoek op 26 Februarie 2020
Ontsluit van "https://af.wikipedia.org/w/index.php?title=Marzahn&oldid=2140793"
Last edited on 26 Februarie 2020, at 19:25
Die bladsy is laas op 26 Februarie 2020 om 19:25 bygewerk.